Publication: Magyar Közlöny
Issue: MK-1999-8 (Year: 1999, Number: 8)
Era: 1990-2004
Section: 
Paragraph Index: 5

2. Cikk Azok a személyek, akik Ukrajnában teljes általános középfokú végzettséget tanúsító bizonyítvánnyal rendelkeznek, abban az esetben folytathatják tanulmányaikat a Magyar Köztársaság felsőoktatási intézményeiben, ha legalább egy évet tanulnak ukrán felsőoktatási intézményben olyan tanterv szerint, amely baccalaureatus, szakértő vagy magister minősítés megszerzésére készít fel, vagy a Magyar Köztársaság megfelelő intézményében előkészítésben részesülnek. Az Ukrajnában kiállított, az I. és II. akkreditálási szintű felsőfokú intézmények befejezését tanúsító bizonyítványok továbbtanulásra jogosítanak a Magyar Köztársaság felsőoktatási intézményeiben. A Magyar Köztársaságban kiállított, középfokú végzettséget tanúsító bizonyítványok (érettségi) feljogosítanak ukrajnai II—IV. akkreditálási szintű felsőfokú intézményekbe (akadémiák, főiskolák, egyetemek) való felvételre.

Source: https://magyarkozlony.hu/hivatalos-lapok/9e4261fa01a8ff4cd7706e64b960ef88968c6828/dokumentumok/f24ca3e040ebd0a4c48d7ca71ce04101c41f8395/letoltes